**ΕΝΟΤΗΤΑ 13η - Κείμενο Αναφοράς: Αριστοτέλης, Ἠθικὰ Νικομάχεια, Β 1.5-8, 1103b-25**

**Ασκήσεις κατανόησης του κειμένου αναφοράς**

1. Με βάση το αρχαίο κείμενο (αναφοράς) να χαρακτηρίσετε τις παρακάτω διατυπώσεις ως Σωστές ή Λανθασμένες με ένα Σ ή Λ αντίστοιχα. Να τεκμηριώσετε την επιλογή σας γράφοντας τη χαρακτηριστική φράση του αρχαίου κειμένου που την επιβεβαιώνει:

α) Όλοι οι νομοθέτες επιτυγχάνουν να κάνουν τους πολίτες ηθικά ενάρετους.

β) Κατά τον Αριστοτέλη δεν υπάρχουν κακά πολιτεύματα, αλλά καλά και λιγότερο καλά ως προς την ηθική άσκηση των πολιτών.

γ) Ο φιλόσοφος υποστηρίζει ότι οι άνθρωποι διακρίνονται σε καλούς ή κακούς εκ γενετής.

δ) Η ανδρεία και η σωφροσύνη ως αρετές εκδηλώνονται στις καθημερινές συναλλαγές με τους άλλους ανθρώπους.

ε) Κατά τον Αριστοτέλη η εκπαίδευση ενός ανθρώπου δεν έχει και τόση σημασία για την ηθική του συγκρότηση.

1. **α.** Να χαρακτηρίσετε καθεμιά από τις παρακάτω προτάσεις ως «Σωστή» ή «Λανθασμένη»:

* Η φράση «ἐν αὐτοῖς» αναφέρεται στην προηγούμενη «περὶ τὰς ὀργάς».
* Ο όρος «ἕξεις» δηλώνει μια σταθερή συμπεριφορά και αναφέρεται τόσο στις ηθικές αρετές όσο και στις ηθικές κακίες.
* Ο χαρακτηρισμός «ἀκόλαστος» αναφέρεται σε εκείνον ο οποίος, ενώ απέχει από τις σωματικές ηδονές, λυπάται γι’ αυτό. (ΙΕΠ)
* *τὸ μέν βούλημα παντός νομοθέτου τοῦτ’ ἐστίν*: Ο Αριστοτέλης συσχετίζει την επιθυμία των νομοθετών με τις αγαθές και φαύλες πολιτείες. (ΙΕΠ)
* *ἐκ μέν γάρ τοῦ εὖ οἰκοδομεῖν ἀγαθοὶ οἰκοδόμοι ἔσονται, ἐκ δὲ τοῦ κακῶς κακοί*: Ο φιλόσοφος υποστηρίζει ότι στις τέχνες, όπως και στην ηθική αρετή, η ποιότητα της πράξης σχετίζεται με τη γένεση και τη φθορά της αρετή. (ΙΕΠ)

**β.** Σε ποιους τομείς ή πλευρές της ζωής εμφανίζεται η ηθική συμπεριφορά και διαμορφώνονται οι έξεις της αρετής και της κακίας;

**Ασκήσεις ερμηνευτικές**

1. Από ποιο χώρο αντλεί το νέο του επιχείρηµα ο Αριστοτέλης και ποια βασική θέση του, που είδαµε στις προηγούµενες ενότητες, θέλει να ενισχύσει µε αυτό;
2. Ποια είναι η επιδίωξη κάθε νοµοθέτη και πώς αυτή υλοποιείται;
3. Να επισηµάνετε το κριτήριο που χρησιµοποιεί ο Αριστοτέλης, όταν διακρίνει την ἀγαθὴ πολιτεία από τη φαύλη. Σήµερα θα συµφωνούσατε µε το κριτήριο αυτό ή θα το απορρίπτατε εντελώς;
4. **ἐκ τῶν αὐτῶν καὶ διὰ τῶν αὐτῶν καὶ γίνεται πᾶσα ἀρετὴ καὶ φθείρεται:** Ποιο θεμελιώδες αντιθετικό ζεύγος φιλοσοφικών εννοιών υπόκειται στο χωρίο αυτό; Να δείξετε τη σχέση που έχουν τα αντιθετικά μέλη του ζεύγους με τον εθισμό και την ηθική πράξη, όπως φαίνεται στην ενότητα.
5. Ο Αριστοτέλης χρησιµοποιεί και στην ενότητα αυτή επιχειρήµατα (παραδείγµατα) από την τέχνη, για να ενισχύσει τη βασική του θέση. Να τα αποδώσετε µε δικά σας λόγια, επισηµαίνοντας τη διαφορά τους από παρόµοια επιχειρήµατα της προηγούµενης ενότητας.
6. **εἰ γὰρ μὴ οὕτως εἶχε, οὐδὲν ἄν ἔδει τοῦ διδάξοντος.** Η άποψη που εκφράζεται στο απόσπασμα συμφωνεί με όσα υποστήριξε ο Αριστοτέλης στην 12η ενότητα σχετικά με τον ρόλο της διδασκαλίας στη γένεση και ανάπτυξη των αρετών (διανοητικών και ηθικών); Να δικαιολογήσετε την άποψή σας.
7. **α.** Να συµπληρώσετε τα κενά µε µετοχές ή έναρθρα απαρέµφατα (στην αρχαία ελληνική), ώστε το νόηµα των προτάσεων να αποδίδει το κείµενο της ενότητας. Τους ρηµατικούς τύπους που ζητούνται θα τους βρείτε αυτούσιους στο κείµενο ή θα τους σχηµατίσετε από ρήµατα του κειµένου.1

α) Ως απόδειξη της βασικής θέσης ότι οὐδεµία τῶν ἠθικῶν ἀρετῶν φύσει ἡµῖν ἐγγίνεται, ο Αριστοτέλης προσκοµίζει σ' αυτή την ενότητα το \_\_\_\_\_\_\_\_\_\_\_ στις πολιτικές κοινωνίες.

β) Επιδίωξη κάθε νοµοθέτη είναι το \_\_\_\_\_\_\_\_\_\_\_ τους πολίτες αγαθούς.

γ) Οι νοµοθέτες προσπαθούν να επιτύχουν το σκοπό τους \_\_\_\_\_\_\_\_\_\_\_ τους πολίτες στις αγαθές πράξεις.

δ) Οι \_\_\_\_\_\_\_\_\_\_\_ νοµοθέτες θεωρούνται από τον Αριστοτέλη υπεύθυνοι για τα φαύλα πολιτεύµατα.

**β.** Να αναλύσετε σε µία παράγραφο το νόηµα της «δ» πρότασης. (ΚΕΕ)

1. Να εξηγήσετε τη σχέση ηθικής και πολιτικής, όπως φαίνεται από το κείµενο της ενότητας και από όσα αναφέρει ο Αριστοτέλης στο επόµενο χωρίο των Ἠθικῶν Νικοµαχείων για τον πολιτικό άνδρα: δοκεῖ δὲ καὶ ὁ κατ' ἀλήθειαν πολιτικὸς περὶ ταύτην (= τὴν εὐδαιµονίαν) µάλιστα πεπονῆσθαι∙ βούλεται γὰρ τοὺς πολίτας ἀγαθοὺς ποιεῖν καὶ τῶν νόµων ὑπηκόους 24 (1102a 10 -13). [«φαίνεται δε ότι κι ο αληθινός πολιτικός ασχολείται µ’ αυτήν παρά πολύ. Γιατί θέλει να γίνουν οι συµπολίτες του ενάρετοι και να πειθαρχούν στους νόµους». (Μετάφραση: Β. Μοσκόβης)] (ΚΕΕ)
2. Αφού διαβάσετε προσεκτικά το κείµενο και όσα αναφέρει ο Αριστοτέλης σε άλλο χωρίο σχετικά µε τους νόµους: ὁµοίως δὲ καὶ τὰ κατὰ τὰς ἄλλας ἀρετὰς καὶ µοχθηρίας τὰ µὲν κελεύων (= ὁ νόµος) τὰ δ' ἀπαγορεύων, ὀρθῶς µὲν ὁ κείµενος ὀρθῶς, χεῖρον δ' ὁ ἀπεσχεδιασµένος (ΗΝ, 1129 b 30-31) [«Οµοίως ο νόµος κάνει το ίδιο και σχετικά µε τις υπόλοιπες αρετές και τις κακίες, συνιστώντας αυτές κι απαγορεύοντας εκείνες, κάνει δε αυτό, εφόσον θεσπίζεται ύστερα από σκέψη µε σωστό τρόπο, αντίθετα έχουµε κακό αποτέλεσµα όταν η νοµοθεσία συντάσσεται επιπόλαια και πρόχειρα». (Μετάφραση: Β. Μοσκόβης)], να γράψετε αν συµφωνείτε µε τον Αριστοτέλη όσον αφορά το βασικό κριτήριο επιτυχίας του νοµοθετικού έργου (για την αρχαία και τη σύγχρονη πολιτική κοινωνία). (ΚΕΕ)
3. Ο Περικλής στον Ἐπιτάφιο αναφέρεται στην ἀρετή (= ανδρεία) του Αθηναίου πολίτη ως εξής: µὴ µετὰ νόµων τὸ πλέον ἢ τρόπων ἀνδρείας ἐθέλοµεν κινδυνεύειν (Θουκ. ΙΙ, 39, 4). Να συγκρίνετε την άποψη αυτή µε τη θέση του Αριστοτέλη για το ρόλο του νόµου στην καλλιέργεια της ηθικής αρετής. Πού οφείλεται, κατά τη γνώµη σας, η διαφορά του πολιτικού από το φιλόσοφο; (ΚΕΕ)
4. Ποιο ρόλο παίζει η ηθική πράξη και η συμπεριφορά του ανθρώπου, γενικότερα σε όλες τις περιστάσεις της (καθημερινής) ζωής στην απόκτηση της ηθικής αρετής; Να στηρίξετε την απάντησή σας σε χωρία του κειμένου.
5. Να αναλύσετε με λίγα λόγια τα χωρία της ενότητας στα οποία φαίνεται ότι η ηθική αρετή είναι κοινωνική αρετή.
6. Σε ποια σημεία του κειμένου ο Αριστοτέλης χρησιμοποιεί αναλογίες; Να τα καταγράψετε σύντομα με δικά σας λόγια.
7. *«Ὁμοίως δὲ … οἳ δ' ἀκόλαστοι καὶ ὀργίλοι»*: να γράψετε τα ζεύγη των αντιθέσεων που υπάρχουν στο προηγούμενο χωρίο και να δικαιολογήσετε τη χρήση του τρόπου της αντίθεσης που επιλέγει ο Αριστοτέλης, προκειμένου να εκθέσει την άποψή του. (ΙΕΠ)
8. *«Διὸ δεῖ τὰς ἐνεργείας ποιὰς ἀποδιδόναι· κατὰ γὰρ τὰς τούτων διαφορὰς ἀκολουθοῦσιν αἱ ἕξεις»*: να γράψετε τη σημασία που παίρνουν οι δύο υπογραμμισμένες έννοιες «ποιάς» και «αἱ ἕξεις» στα συμφραζόμενά τους και να αναλύσετε τη μεταξύ τους σχέση. (ΙΕΠ)
9. Ο Αριστοτέλης στα *Ηθικά Νικομάχεια* επιδιώκει να αποδείξει ότι η ηθική αρετή είναι επίκτητη. Ποια στοιχεία σε καθεμιά από τις παραπάνω ενότητες ενισχύουν αυτή του τη θέση;
10. α) Πώς εισάγει ο Αριστοτέλης το νέο µέρος του συλλογισµού του (2η παράγραφος) και ποια σηµεία της επιχειρηµατολογίας του διασαφηνίζει; β) Ποια συλλογιστική µέθοδο ακολουθεί και σε ποιο συµπέρασµα καταλήγει; [ΚΕΕ: Ο Αριστοτέλης ολοκληρώνει το συλλογισµό του µε το τροπικό επίρρηµα οὕτω που είναι οµοιωµατικό προς τα προηγούµενα και υποδηλώνει αναλογική θεώρηση του θέµατος, και µε το συµπερασµατικό σύνδεσµο δή που ανακεφαλαιώνει και εισάγει νόηµα, συµπέρασµα άλλου προηγουµένου. - Ακολουθεί αναλογική µέθοδο].
11. Αφού επισημάνετε τις αντιθέσεις στα αποσπάσματα, να αναφέρετε τι επιδιώκει να αποδείξει ο φιλόσοφος με αυτή του την επιλογή. (ΙΕΠ)
12. Να επισηµάνετε τα αντιθετικά ζεύγη που σχηµατίζουν µέσα στο κείµενο οι ηθικές αρετές µε τις αντώνυµές τους έννοιες (κακίες). (ΚΕΕ)
13. Ο Αριστοτέλης χρησιµοποιεί στην ενότητα πολλές φορές τα ρήµατα *ἐθίζοµαι*, *πράττω* και *γίνοµαι* σε διάφορους τύπους. Να εξηγήσετε ποια σηµασία έχει η επαναλαµβανόµενη χρήση των συγκεκριµένων ρηµάτων και η χρονική τους βαθµίδα στη δόµηση της επιχειρηµατολογίας του φιλοσόφου για την απόκτηση της ηθικής αρετής. [Τα ρήµατα αναφέρονται στην πράξη (π.χ. πράττοντες) και την επανάληψή της που οδηγεί στον εθισµό (π.χ. ἐθιζόµενοι) και στη βαθµιαία απόκτηση της αρετής (π.χ. γινόµενοι). Η χρονική τους βαθµίδα (ενεστώτας) δηλώνει την επανάληψη. Η σηµασία τους έγκειται στη στήριξη της βασικής θέσης του φιλοσόφου για τον τρόπο απόκτησης της αρετής.] (ΚΕΕ)
14. *Καὶ ἑνὶ δὴ λόγῳ ἐκ τῶν ὁµοίων ἐνεργειῶν αἱ ἕξεις γίνονται*: Να εντοπίσετε τη νέα αριστοτελική έννοια που περιέχεται στο χωρίο και να δώσετε τον ορισµό της µε τη βοήθεια του κειµένου της ενότητας. (ΚΕΕ)
15. Ποιο ρόλο παίζει η ηθική πράξη και η συµπεριφορά του ανθρώπου, γενικότερα σε όλες τις περιστάσεις της (καθηµερινής) ζωής, στην απόκτηση της ηθικής αρετής; Να στηρίξετε την απάντησή σας σε χωρία του κειµένου.
16. Λαµβάνοντας υπόψη σας τη θέση του φιλοσόφου για τις ἕξεις, όπως εκφράζεται στην ενότητα, και αυτήν που υποστηρίζει συµπληρωµατικά πιο κάτω : *ἡ µετὰ τοῦ ὀρθοῦ λόγου ἕξις ἀρετή ἐστιν* (ΗΝ 1144 b 30), να δείξετε ποιος είναι ο ρόλος των ἕξεων στην απόκτηση και καλλιέργεια των ηθικών αρετών. Ποιους περιορισµούς θέτει ο φιλόσοφος σχετικά µε τις ἕξεις (στο κείµενό σας και στο χωρίο που σας δίνεται);
17. **οὐ µικρὸν οὖν … µᾶλλον δὲ τὸ πᾶν:** Να εξηγήσετε αν συµφωνείτε µε την άποψη του Αριστοτέλη και αν έχει, κατά τη γνώµη σας, κάποια σηµασία για την αγωγή της νέας γενιάς σήµερα.
18. O Περικλής στον Ἐπιτάφιο αναδεικνύει το παιδαγωγικό σύστηµα της Αθήνας ανώτερο από αυτό της Σπάρτης. Σύµφωνα µε τον Αθηναίο πολιτικό οι νέοι της πόλης του κατακτούν την ανδρεία µέσα από µία αγωγή που δεν τους αλλοτριώνει από τη χαρά της ζωής, ενώ οι Σπαρτιάτες ἐπιπόνῳ ἀσκήσει εὐθὺς νέοι ὄντες τὸ ἀνδρεῖον µετέρχονται (Θουκ. ΙΙ, 39, 1). Να κρίνετε την άποψη αυτή, λαµβάνοντας υπόψη σας τις θέσεις του Αριστοτέλη για το ίδιο θέµα. Στην κριτική σας θα σας βοηθήσουν επίσης οι γνώσεις σας από την αρχαία γραµµατεία και ιστορία.
19. Να συµπληρώσετε καθένα από τα παρακάτω κενά µε ένα προθετικό σύνολο από το κείµενο (στην αρχαία ελληνική), ώστε να ολοκληρωθεί σωστά το νόηµα των προτάσεων.

α) Καθένας µας γίνεται δίκαιος ή άδικος αναλογα µε τις πράξεις του \_\_\_\_\_\_\_\_\_\_\_\_\_ µε τους άλλους ανθρώπους.

β) Καθένας γίνεται ανδρείος ή δειλός ανάλογα µε τη συµπεριφορά του \_\_\_\_\_\_\_\_\_\_\_\_\_ .

γ) Γινόµαστε φρόνιµοι ή ακολαστοι ανάλογα µε τη στάση µας \_\_\_\_\_\_\_\_\_\_\_\_\_ .

δ) Άλλοι γίνονται πράοι και άλλοι οξύθυµοι ανάλογα µε τη σταση τους \_\_\_\_\_\_\_\_\_\_\_\_\_.

[α) ἐν τοῖς συναλλάγµασι, β) ἐν τοῖς δεινοῖς, γ) περὶ τὰς ἐπιθυµίας, δ) περὶ τὰς ὀργάς]

**Ασκήσεις λεξιλογικές**

1. **ἁμαρτάνουσιν, φθείρεται2**: α) Ποια ομόρριζα θηλυκά ουσιαστικά αποτελούν όρους της αριστοτελικής φιλοσοφίας και ποιο είναι το σημασιολογικό τους περιεχόμενο; β) Να γράψετε από δυο ετυμολογικά συγγενείς λέξεις (απλές ή σύνθετες) για το κάθε ρήμα.
2. **τέχνη**: Να γράψετε παράγωγα επίθετα (απλά ή σύνθετα).
3. Με ποιες λέξεις του κειμένου παρουσιάζουν ετυμολογική συγγένεια οι λέξεις: **στρεβλός, ευεξία, παμπληθής, ποιότητα, ομοιογένεια, πληθώρα, δέος, μισαλλοδοξία, θαρραλέος, περιστροφή;**
4. **ἀγαθός:** α) Ποια είναι η αρχική σηµασία της λέξης και ποια στο συγκεκριµένο κείµενο; β) Να δώσετε τις σηµασίες του επιθέτου στη νέα ελληνική.
5. **φαῦλος**: α) Ποια είναι η κυριολεκτική σηµασία της λέξης; β) Τι σηµαίνει στη νέα ελληνική η έκφραση «φαύλος κύκλος» και η λέξη «φαυλοκρατία»;
6. **ἁµαρτάνω3:** α) Να δώσετε τη σηµασία του ρήµατος στην αρχαία ελληνική, κυριολεκτικά και µεταφορικά. β) Να δικαιολογήσετε το σηµασιολογικό του περιεχόµενο στη χριστιανική ηθική.
7. **συναλλάγµασι**: α) Ποια είναι η σηµασία της λέξης στο κείµενο; β) Με βάση την ετυµολογία της να δικαιολογήσετε τη σηµερινή σηµασία της λέξης.
8. **ἀκόλαστος**: α) Ποια είναι η αρχική σηµασία της λέξης; β) Ποιες σηµασίες έχει στη νέα ελληνική;
9. **ἕξεις**: α) Να δικαιολογήσετε τη σηµασία της λέξης στο κείµενο µε βάση την ετυµολογία της. β) Τι σηµαίνουν οι φράσεις : «ψεύδεται καθ’ έξιν» και «έξις, δευτέρα φύσις»;
10. **δεινοῖς**: Να γράψετε ονοµατικά σύνολα που να αποδίδουν τις διάφορες σηµασίες της λέξης.
11. Να βρείτε συνώνυμα στα αρχαία ελληνικά για καθεμιά από τις παρακάτω λέξεις: **πράττοντες, ἀνδρεῖοι, πρᾶοι, ἐνεργείας, ἀκολουθοῦσιν**. [ποιοῦντες, δρῶντες ἀνδρεῖοι = γενναῖοι πρᾶοι = ἥρεμοι, γαλήνιοι ἐνεργείας = πράξεις ἀκολουθοῦσιν = ἕπονται]
12. Να βρείτε στο κείμενο λέξεις ετυμολογικά συγγενείς με τις παρακάτω: **ομοιογένεια, πληθώρα, δέος, μισαλλοδοξία, θαρραλέος, περιστροφή.**
13. Με την ποιητική ή αναφορική λειτουργία των λέξεων που ακολουθούν (συγγενών ετυμολογικά με όρους του διδαγμένου κειμένου) να σχηματίσετε ισάριθμες περιόδους λόγου: 1. στρόφιγγα, 2. δορυφόρος, 3. πυροδοτώ, 4. διενέργεια, 5. έμφαση, 6. πολυμιγής, 7. τροφοδοτώ, 8. φαρέτρα, 9. κυοφορία.

1. α) γινόµενον, β) ποιεῖν, γ) ἐθίζοντες, δ) ἁµαρτάνοντες.
2. α) ἁµαρτία: αστοχία, αποτυχία, σφάλµα κρίσεως (όχι ηθικό). φθορά: η έννοια αντιτίθεται στη γένεση και έχει τη σηµασία της απώλειας, της µείωσης, της κατάπτωσης (όχι µε ηθικό περιεχόµενο). Αποτελεί κατά βάση βιολογικό όρο. β) αµαρτωλός, εξαµαρτάνω (στη φράση: «το δις εξαµαρτείν ουκ ανδρός σοφού»), αµάρτηµα, αναµάρτητος // φθαρτός, αδιάφθορος, παραφθορά, διαφθορά.
3. Θα µπορούσε να επεκταθεί κανείς και στο αγαθό που αποτελεί «στόχο» της χριστιανικής ηθικής, την αθάνατη ζωή. Κάθε «αστοχία», που αποµακρύνει από αυτόν, είναι «αµαρτία» (αστοχία µε συγκεκριµένο ηθικό περιεχόµενο).

Παράλληλο κείμενο

Να συσχετίσετε την άποψη που διατυπώνει ο Αριστοτέλης για τον χρόνο και τον τρόπο της ηθικής εκπαίδευσης με τα όσα συζητούν ο ανώνυμος Αθηναίος και ο Κλεινίας από την Κρήτη, στο επόμενο απόσπασμα από τους Νόμους (653 a-c) του Πλάτωνα:

«Αθηναίος: Λέγω, λοιπόν, ότι η πρώτη αίσθηση των παιδιών είναι η ηδονή και η λύπη και μαζί με αυτά μπαίνει για πρώτη φορά στη ψυχή τους η αρετή και η κακία. Η φρόνηση όμως κι οι αληθινές και σταθερές γνώμες αποτελούν ευτύχημα, αν μπουν στην ψυχή κάποιου, έστω στα γεράματα. Είναι τέλειος, εν πάση περιπτώσει, ο άνθρωπος που θα αποκτήσει αυτά τα αγαθά και οτιδήποτε περιέχεται σ’ αυτά. Θεωρώ επομένως εκπαίδευση («παιδείαν») την πρώτη αρετή που μπαίνει στις ψυχές των παιδιών. Η ηδονή, η φιλία, η λύπη και το μίσος, αν μπουν σωστά στις ψυχές εκείνων που δεν έχει αφυπνιστεί ακόμη μέσα τους ο ορθός λόγος, και όταν, αφού συνειδητοποιήσουν την ύπαρξή του, συμφωνήσουν με αυτόν στο ότι έχουν εξασκηθεί σωστά στις ανάλογες συνήθειες, αυτή η συμφωνία είναι η αρετή στο σύνολό της. Το κομμάτι της όμως που ανατράφηκε σωστά σχετικά με τις ηδονές και τις λύπες, ώστε να μισεί αμέσως όσα πρέπει να μισεί, από την αρχή ως το τέλος, και να αγαπά όσα πρέπει ν’ αγαπά, αυτό ακριβώς αν αποκόψεις από το λόγο και το ονομάσεις εκπαίδευση, θα κάμεις σωστά σύμφωνα με τη δική μου τουλάχιστον γνώμη.

Κλεινίας: Κι αυτά που είπες προηγουμένως, καλέ μου φίλε, για την παιδεία («παιδείας»), κι αυτά που λές τώρα, μου φαίνονται σωστά.» (Μετάφραση: Β. Μοσκόβης)

Πηγές:

<http://www.kee.gr/attachments/file/2141.pdf>

<http://www.iep.edu.gr/images/IEP/EPISTIMONIKI_YPIRESIA/Epist_Monades/B_Kyklos/Humanities/2018/2018-09-27_kritiria_axiologosis_arhaia_g_lykeiou.pdf>

<https://akisambelas.files.wordpress.com/2020/01/fakelos_ylikou_g_lyk_d.e._12-19.pdf>

<http://blogs.sch.gr/lykkolym/files/2014/02/%CE%97%CE%98%CE%99%CE%9A%CE%91-%CE%9D%CE%99%CE%9A%CE%9F%CE%9C%CE%91%CE%A7%CE%95%CE%99%CE%91-4-E%CE%A1%CE%A9%CE%A4%CE%97%CE%A3%CE%95%CE%99%CE%A3.pdf>